Já er það, er glundrið jafn "öruggt" og fyrir fullorðna? Er einhver virkilega að trúa þessu?

Álíka "fréttir" og þessi eru búnar að dynja á okkur síðan þessi svokallaði "heimsfaraldur" byrjaði.

"Pfizer og Bi­oNTech gáfu í dag út að niður­stöður rann­sókna þeirra sýna að bólu­efni gegn Covid-19 sé ör­uggt og fram­kalli öfl­uga ónæm­is­vörn hjá börn­um á aldr­in­um fimm til ell­efu ára. Þá gáfu þau einnig út að þau munu leita samþykk­is eft­ir­litsaðila fljót­lega og sögðu að bólu­efnið yrði gefið í væg­ari skammti fyr­ir börn yngri en 12 ára."

„Hjá þátt­tak­end­um á aldr­in­um fimm til ell­efu ára var bólu­efnið ör­uggt, þold­ist vel og sýndi öfl­uga mót­efna­svör­un,“ sagði banda­ríski lyfjaris­inn Pfizer og Bi­oNTech í sam­eig­in­legri yf­ir­lýs­ingu.“

Ég bíð bara spennt eftir því að Þórólfur & co verði tekin í viðtöl svo þau geti tekið undir þetta!

Vekur þetta ekki alveg gríðarlega von í brjósti ykkar? Nú fer loksins að verða hægt að sprauta börn yngri en 12 ára!

Rannsóknir ÞEIRRA sýna frábærar niðurstöður, og auðvitað trúum við framleiðendunum sjálfum þegar þeir mæra ágæti eigin framleiðslu, nema hvað!

Þessi bóluefni þeirra hafa virkað svo ljómandi vel að búið er að tilkynna um 1.416 aukaverkanir vegna þeirra hér á landi, þar af 56 alvarlegar og 23 andlát.

Tölur dagsins, heildarfjöldi kominn upp í 3.195!

Comirnaty (BioNTech/Pfizer):

88 alvarlegar tilkynningar hafa borist.

23 þeirra varða andlát. 18 andlát vörðuðu aldraða** einstaklinga, 15 þeirra með staðfesta undirliggjandi sjúkdóma. Fjögur andlát vörðuðu eldri*** einstaklinga, þrír þeirra með staðfesta undirliggjandi sjúkdóma. Eitt andlátið varðaði einstakling á aldursbilinu 60-64 ára með staðfestan undirliggjandi sjúkdóm.
45 tilkynningar varða sjúkrahúsvist (þar af níu lífshættulegt ástand).
15 tilkynningar teljast klínískt mikilvægar og þar með flokkaðar sem alvarlegar****.
Tvær tilkynningar teljast alvarlegar, þar sem beðið er eftir viðbótarupplýsingum.
Þrjár tilkynningar varða fósturmiska.

Þetta er tekið af vef Lyfjastofnunar, var uppfært síðast 14. september, og síðan þá hefur ein ný bæst við.

Sjáið þið þetta með fósturmiskana, þetta er nýtt, og það er samtals búið að tilkynna um 8 fósturmiska vegna þessara efna!

Fréttirnar

"Frétta"flutningurinn hér á landi er með ólíkindum slakur, bara óboðlegur eins og ég minntist á í bloggi mínu í gær, og það á við alla miðlana sem eru á ríkisspenanum.

Eins og þessi frétt, hér virðist fréttatilkynning frá framleiðandanum vera þýdd yfir á íslensku og skellt á netið í formi "fréttar".

Athugasemdalaust, gagnrýnislaust og án nokkurra tilvitnana í heimildir eða sannanir fyrir þessum fullyrðingum.

Sérstaklega í ljósi þess að það ætti ekki að hafa farið framhjá neinum (alvöru) blaðamanni að þessi svokölluðu "bóluefni" eru þegar búin að valda hræðilegum skaða og andlátum út um allan heim!

Börnin

Þann 8. september var búið að tilkynna um alvarlegar aukaverkanir hjá 6 börnum hér á landi, og 14 ára drengur fékk blóðtappa í lungun eftir fyrri bólusetningu, sem er vel þekkt aukaverkun.

Hvað ætla íslenskir foreldrar að gera þegar þessi "öruggu og öflugu bóluefni" koma til landsins? Æða í Laugarvaxhöllina með þau þegar kallið kemur?

Það kæmi mér hreint ekkert á óvart, því miður.

Fyrri ummæli:

Ummæli:
Sæl Kristín, þú ert óþreytandi við að miðla upplýsingum sem ekki sjást í fjölmiðlum landsins og átt heiður skilið. Síðan þín orðin fjölmiðill margra við að sækja sér upplýsingar.

Mig langar til að benda á þessa frétt. Þar sem farið er ofaní tölur í Ísrael en þar virðist um margt vera svipað og á Íslandi nema kannski farið heldur varlegar í að bólusetja blessuð börnin.

https://childrenshealthdefense.org/defender/kim-iversen-covid-vaccine-data-israel/

Verkefni: Tilfinning
Merking: Hlutlaust